สุดเศร้า โอ วรุฒจากไปแล้วอย่างสงบ หลังแพทย์ยื้อชีวิตไม่อยู่
อาการล่าสุด โอ-วรุฒ วรธรรม อดีตพระเอกชื่อดัง ที่ถูกหามส่งโรงพยาบาลหางดง จ.เชียงใหม่ หลังช็อกหมดสติ และหยุดหายใจ ตั้งแต่ช่วงค่ำวันที่ 9 ก.ย. ล่าสุดได้เสียชีวิตลงแล้วเมื่อเวลา 02.40 น. วันที่ 11 ก.ย. หลังแพทย์ยื้อชีวิตไม่อยู่,อัพเดตอาการ โอ วรุฒ,ช็อกหมดสติ เข้า ICU ปั๊มหัวใจ,21.00 น. รถกู้ชีพนำ โอ วรุฒ มาถึงโรงพยาบาลหางดง แพทย์ได้รับนำตัวเข้าห้องฉุกเฉินแล้วปั๊มหัวใจ 2 รอบ จนมีชีพจร จากนั้นรีบส่งตัวต่อไปยังโรงพยาบาลนครพิงค์ที่มีเครื่องมือทางการแพทย์พร้อมกว่า,พ่อ-แม่บ้าน-แฟนคลับคนสนิท เฝ้า,01.00 น. วันที่ 10 ก.ย. ที่โรงพยาบาลนครพิงค์ ทางครอบครัวของ โอ วรุฒ มีนายแรม วรธรรม บิดา ได้เดินทางกลับแล้ว เหลือแม่บ้านคือ นางหมวย หรือ คำดี พร้อมสามี และ น.ส.นัช แฟนคลับยังคงอยู่เฝ้า โอ วรุฒ ที่หน้าห้องฉุกเฉิน ,ระบบร่างกายล้มเหลว ไตวายเฉียบพลัน ,02.30 น. น.ส.นัช สาวแฟนคลับที่ใกล้ชิดกับ โอ วรุฒ พร้อมกับญาติที่เฝ้าอยู่ ทางเจ้าหน้าที่พยาบาลให้เข้าไปดูอาการของ โอ วรุฒ ซึ่งอยู่ในห้องไอซียู สภาพไม่รับรู้ใดๆ แล้ว ทางเจ้าหน้าที่แพทย์พยาบาลบอกเพียงว่า ได้ช่วยเหลืออย่างเต็มที่ อาการล่าสุดคือทรงตัว หมอบอกยังฟอกไตไม่ได้ เพราะความดันชีพจรยังไม่คงที่ และยังไม่สามารเคลื่อนย้ายได้ เพราะกลัวว่าจะเกิดอาการช็อก,ตอนนี้ระบบร่างกายของพี่โอล้มเหลว มีอาการไตวายเฉียบพลัน น.ส.นัช กล่าว ,ครั้งนี้ ป่วยหนักสุด,นางคำดี หรือ หมวย แม่บ้าน เผยว่าอยู่ดูแล โอ วรุฒ มานานร่วม 15 ปีแล้ว เห็น โอ วรุฒ ไม่สบายเช่นนี้มาหลายครั้ง แต่ในครั้งนี้ดูอาการหนักมาก ที่ต้องนำส่งโรงพยาบาลนครพิงค์เพราะ โอ วรุฒ มีบัตรคนไข้อยู่ที่ รพ.แห่งนี้อยู่แล้ว,ประคองด้วยเครื่องช่วยหายใจ-รักษาไตวาย,04.00 น. ทีมแพทย์พยาบาลที่รักษาแจ้งกับทางญาติว่า อาการยังทรงตัวในระดับต่ำ คือระดับ 3 ถือว่าต่ำสุด ต้องอยู่ภายใต้การดูแลของทีมแพทย์และพยาบาลอย่างใกล้ชิด ใช้เครื่องช่วยหายใจและเครื่องมือทางการแพทย์ประคองไว้ในการรักษาไตวาย,มีคิวถ่ายรายการทีวี,  เช้าวันที่ 10 ก.ย.2561 ที่โรงพยาบาลนครพิงค์ ปิงปอง สะแกวัลย์ ยงใจยุทธ ดาราสาวได้เดินทางมาพร้อมเพื่อนสาวอีก 1 คน มาพร้อมทีมงานถ่ายรายการทีวี ยกโขยง 6 โมงเช้า จำนวน 7 คน เดินทางมาเยี่ยม โอ วรุฒ  ซึ่งทีมงานถ่ายรายการยกโขยง 6 โมงเช้า บอกว่า วันนี้ทางพี่โอ วรุฒ ได้มีคิวเข้ารายการที่โรงแรมโลตัสปางสวนแก้ว จังหวัดเชียงใหม่ รายการแนวกูรูด้านอาหาร,บอกได้คำเดียวว่า อาการหนักมาก,พอรู้ว่าพี่โอป่วย จึงพากันมาเยี่ยมพี่โอ จากเมื่อวานก็มาแล้วครั้งหนึ่ง ช่วงนี้ทีมงานยังอยู่เชียงใหม่อีกหลายวัน จะพยายามมาเยี่ยมทุกวัน ปิงปอง กล่าว, ต่อมา ปิงปอง สะแกวัลย์ ดาราสาว ได้ออกมาพบสื่อมวลชน และกล่าวอีกครั้งว่า ไม่ถือเป็นการแถลงข่าว เพียงเป็นตัวแทนออกมาบอกว่า ก่อนหน้านี้ทางญาติๆ และเพื่อนๆ ดาราได้รับข่าวมาว่า ทางโรงพยาบาลจะมีการแถลงข่าว แต่พอได้เข้าไปจะเยี่ยมพี่โอ หมอไม่ให้เยี่ยมเด็ดขาด ก็ทราบจากหมอเพียงว่า อาการของพี่โอหนักมาก บอกได้คำเดียวว่าหนักมาก และคุณหมอฝากมาบอกด้วยว่า ขอให้ทุกคนใจเย็น จะช่วยพี่โอให้สุดความสามารถ และวันนี้เวลาบ่ายสอง หรือ 14.00 น. พี่นีโน่ จะเดินทางมาถึงโรงพยาบาล แล้วจะมีการหารือกันกับทางคุณพ่อคุณแม่พี่โอต่อไปว่าจะเอาอย่างไรต่อไป ,พ่อแรม บอก ขอให้ทำใจ,ด้านนายแรม วรธรรม พ่อของ โอ วรุฒ ได้เผยว่า ในขณะนี้อาการของ โอ วรุฒ 50-50 เป็นหลายโรค ไตพิการรักษาหายยาก หัวใจหยุด ต้องปั๊มหัวใจขึ้นมา ในขณะนี้อาการ 50-50 หากรอดมาก็จะเป็นเจ้าชายนิทรา เพราะร่างกายไม่ว่าหัวใจ และไตไม่ดีเลย ก็ต้องทำใจกันไว้ ,นีโน่ สีหน้าไม่สู้ดี รุดเยี่ยมน้องรัก,เวลา 14.30 น. นายนีโน่ เมทนี บุรณศิริ เพื่อนรักของ โอ วรุฒ ได้เดินทางมาถึงโรงพยาบาลนครพิงค์ด้วยสีหน้าไม่ค่อยดี ไม่ให้สัมภาษณ์ใดๆ และได้เดินเข้าไปเยี่ยมในห้อง และจะมีการปรึกษากับทางญาติและแพทย์ว่าจะดำเนินการอย่างไรต่อไป,ญาติขอเวลาตัดสินใจ แจ้งสื่อ งดแถลงข่าว,เวลา 15.40 น. ทางตัวแทนของครอบครัว โอ วรุฒ ได้ออกมาบอกผู้สื่อข่าวว่า ทางญาติ รวมทั้ง นายนีโน่ เมทนี ไม่ขอให้สัมภาษณ์ใดๆ ในวันนี้เพราะอยู่ในช่วงปรึกษาหารือกันว่าจะดำเนินการอย่างไร ขอให้ผู้สื่อข่าวกลับไปก่อน และจะแจ้งไปยังต้นสังกัดให้ทราบว่าจะมีการแถลงข่าวในเวลาใด  ,ระบุ โอ วรุฒ เสียชีวิต 02.40น.11ก.ย.,เวลา 02.40 น. วันที่11ก.ย.2561 เพื่อนสนิทอย่างน้อย 2 คน ได้โพสต์แสดงความเสียใจ ระบุ โอ วรุฒ ได้เสียชีวิตแล้ว ที่รพ.นครพิงค์ 
อาการล่าสุด โอ-วรุฒ วรธรรม อดีตพระเอกชื่อดัง ที่ถูกหามส่งโรงพยาบาลหางดง จ.เชียงใหม่ หลังช็อกหมดสติ และหยุดหายใจ ตั้งแต่ช่วงค่ำวันที่ 9 ก.ย. ล่าสุดได้เสียชีวิตลงแล้วเมื่อเวลา 02.40 น.วันที่11
โอ วรุฒ,โอ วุรฒ ช็อก,โอ วรุฒ วรธรรม,โอ วรุฒตาย,ช็อกหมดสติ,ข่าวทั่วไป